Naqdsiz hisob-kitoblarni ommalashtirish va yashirin iqtisodiyot ulushini qisqartirishga qaratilgan qoʻshimcha chora-tadbirlar toʻgʻrisida
(decree, 2026-04-17)

Naqdsiz hisob-kitoblarni ommalashtirish hamda biznes yuritishda raqobat muhitini yanada rivojlantirish, mamlakatimizda yashirin iqtisodiyot ulushini qisqartirishning samarali mexanizmlarini joriy etish hamda biznesni soyadan chiqarishni ragʻbatlantirish maqsadida qaror qilaman: 1. Quyidagilar 2030-yilga qadar yashirin iqtisodiyot ulushini qisqartirishning asosiy maqsadli koʻrsatkichlari etib belgilansin: (a) yalpi ichki mahsulotga nisbatan kuzatilmaydigan iqtisodiyot ulushini 1,3 baravarga qisqartirish; (b) savdo va xizmat koʻrsatish sohalarida aholi tomonidan toʻlovlarni naqd pulsiz amalga oshirish ulushini 75 foizga yetkazish; (v) iqtisodiyotning rasmiy sektorida band aholining jami iqtisodiy faol aholiga nisbatan ulushini 64 foizga yetkazish; (g) Iqtisodiy erkinlik indeksi va Korrupsiyani idrok qilish indeksida Oʻzbekiston Respublikasining oʻrni kamida 30 pogʻonaga koʻtarilishiga erishish. 2. Belgilansinki, 2026-yil 1-apreldan boshlab quyidagilar uchun toʻlovlar faqatgina bank kartalari yoki elektron toʻlov tizimlari orqali amalga oshiriladi: (a) davlat organlari tomonidan koʻrsatiladigan xizmatlar; (b) elektr energiyasi, tabiiy gaz, ichimlik suvidan foydalanganlik uchun toʻlovlar (bundan bank kassalari orqali amalga oshiriladigan toʻlovlar mustasno); (v) alkogol va tamaki mahsulotlari; (g) transport vositalariga yoqilgʻi quyish shoxobchalari orqali aholiga neft-gaz mahsulotlarini sotish va elektrda harakatlanadigan transport vositalarini zaryadlash boʻyicha xizmatlar; (d) qiymati 25 million soʻmdan oshadigan tovar va xizmatlar (bundan qishloq xoʻjaligi mahsulotlari mustasno); (j) koʻchmas mulk obyektlari, ishlab chiqarilganiga oʻn yildan oshmagan M, N, O va G toifaga kiruvchi transport vositalari hamda maxsus avtotransport vositalarini sotish va sotib olish. Bunda: (i) oldi-sotdi shartnomalari boʻyicha sotuvchi va xaridor oʻrtasidagi hisob-kitoblar bank va notarial organlarning axborot tizimlari oʻrtasidagi maʼlumot almashinuvi orqali amalga oshiriladi (bundan bank kassalari orqali amalga oshiriladigan toʻlovlar mustasno); (ii) shartnomalarni notarial tartibda rasmiylashtirish uchun tijorat banklari va toʻlov tashkilotlari tomonidan elektron axborot almashinuvi vositasida toʻlovni tasdiqlovchi maʼlumotlar asos boʻladi. 3. Quyidagilar: (a) Markaziy bank 2026-yil 1-yanvarga qadar barcha savdo va xizmat koʻrsatuvchi yuridik shaxslar tomonidan elektron toʻlovlarni qabul qilish uchun yagona QR kodni joriy qilsin; (b) Soliq qoʻmitasi Markaziy bank bilan birgalikda 2026-yil 1-yanvardan boshlab barcha savdo va xizmat koʻrsatish sohasidagi yuridik shaxslar tomonidan banklarda generatsiya qilingan yagona QR kod orqali elektron toʻlovlarni qabul qilishni yoʻlga qoʻyish choralarini koʻrsin. Bunda 2026-yil 1-iyuldan boshlab: (i) barcha savdo va xizmat koʻrsatish sohasidagi yuridik shaxslarda yagona QR kodli toʻlov tizimi orqali toʻlovlarni qabul qilish ham majburiy etib belgilanadi; (ii) yagona QR kodlardan foydalanilmayotganligi savdo qoidalarini buzish deb hisoblanadi. 4. Belgilansinki, 2026-yil 1-iyuldan boshlab bosqichma-bosqich nazorat qiluvchi organlar tomonidan 1-ilovada koʻrsatilgan holatlar boʻyicha tadbirkorlik subyektlarida oʻtkaziladigan tekshiruvlarni bodi-kameradan foydalangan holda amalga oshirish tartibi joriy etiladi. 5. Belgilansinki, 2026-yil 1-yanvardan boshlab: (a) import qilingan oziq-ovqat mahsulotlarining toʻqqiz oy (goʻsht va hoʻl meva-sabzavotlarning uch oy) davomida sotilmaganligi va qiymati bazaviy hisoblash miqdorining besh yuz baravaridan ortiq boʻlgan ushbu mahsulotlar qoldiqda turganligi holati sayyor soliq tekshiruvini oʻtkazish uchun asos hisoblanadi; (b) koʻchmas mulk obyektlari va qurilish materiallari boʻyicha soliq bazasi ushbu tovarlarning bozor bahosidan kelib chiqib aniqlanadi; (v) Oʻzbekiston Respublikasi hududida jismoniy shaxslarga elektron shaklda xizmatlar koʻrsatuvchi va tovarlar sotuvchi chet el yuridik shaxslari soliq organida roʻyxatdan oʻtmasdan faoliyat yuritayotgani aniqlanib, roʻyxatdan oʻtish toʻgʻrisida xabarnoma yuborilgandan keyin 30 kun ichida roʻyxatdan oʻtmagan taqdirda, ushbu yuridik shaxslarning Oʻzbekistondagi faoliyati cheklanadi; (g) qurilish va savdo sohalaridagi yuridik shaxslar tomonidan oʻzlarining ustav kapitali va undagi oʻzgarishlar, shu jumladan, ustav kapitaliga kiritilgan tovarlar toʻgʻrisidagi maʼlumotlarning (elektron hisobvaraq-faktura, onlayn nazorat kassa texnikasi cheki, bojxona yuk deklaratsiyasi, notarius tomonidan tasdiqlangan oldi-sotdi shartnomasi va boshqa hujjatlar) hisobi yuritiladi va mazkur turdagi operatsiyalar amalga oshirilgandan soʻng 15 kun muddatda shaxsiy kabinet orqali soliq organlari maʼlumotlar bazasida majburiy aks ettiriladi; (d) qoʻshilgan qiymat soligʻi summasini tekshiruvlarsiz tezlashtirilgan tarzda qaytarish tartibi taʼsischisi yoki rahbari soliqlar yoki yigʻimlarni toʻlashdan boʻyin tovlash bilan bogʻliq jinoyatlarni sodir etgan tadbirkorlik subyektlariga, shuningdek, bunday tadbirkorlik subyektlarining taʼsischisi yoki rahbari tomonidan oxirgi 12 oyda yangi yoki qayta tashkil etilgan tadbirkorlik subyektlariga nisbatan tatbiq etilmaydi; (j) kameral soliq tekshiruvini oʻtkazishda soliq organlari aniqlagan tafovutni asoslash uchun soliq toʻlovchilar tomonidan qoʻshimcha hujjatlar taqdim etilganda soliq organlari tomonidan ularning koʻrib chiqilishi majburiy hisoblanadi. Bunda kameral soliq tekshiruvi natijasi boʻyicha aniqlangan huquqbuzarliklar soliq toʻlovchi tomonidan belgilangan muddatda bartaraf etilgan hamda soliqlar va yigʻimlar, shu jumladan, penyalar toʻliq toʻlanganda yuridik shaxsning mansabdor shaxslari jinoiy yoki qonunchilikda nazarda tutilgan boshqa javobgarlikdan ozod qilinadi; (z) sotuvchi tomonidan litsenziyalanadigan yoki ruxsat etish yoxud xabardor qilish tartibida amalga oshiriladigan faoliyat turlari boʻyicha tovarlar realizatsiya qilinganda, ushbu sotuvchining litsenziyasi (ruxsat etish xususiyatiga ega hujjat yoki xabarnoma) mavjudligi avtomatlashtirilgan tarzda tekshirilib, hisobvaraq-faktura rasmiylashtirishga ruxsat beriladi. 6. Belgilab qoʻyilsinki, sertifikatlash va bojxona rasmiylashtiruvi jarayonlarini soddalashtirish maqsadida 2026-yil 1-yanvardan boshlab bitta tashqi savdo shartnomasi doirasida aynan bir xil turdagi tovarlarga muvofiqlik va ekologik sertifikat bir kalendar yildan oshmagan muddatga bir marotaba beriladi. 7. Transport vazirligi tadbirkorlik subyektlarini jalb qilgan holda 2026-yil 1-aprelga qadar yuk tashish va maxsus avtotransport vositalari xizmatlari hisobini onlayn yuritishni nazarda tutuvchi elektron platformaning ishlab chiqilishini taʼminlasin. Bunda: (a) mazkur platformani ishlab chiqish bilan bogʻliq xarajatlarni Transport va logistikani rivojlantirish jamgʻarmasi hisobidan amalga oshirishga ruxsat etiladi; (b) platformada quyidagi asosiy imkoniyatlar boʻlishi nazarda tutiladi: (i) jismoniy va yuridik shaxslarda mavjud yuk tashish va maxsus avtotransport vositalari hisobini olib borish; (ii) aholi va tadbirkorlik subyektlari tomonidan onlayn buyurtmalar berish va shartnomalar tuzish hamda toʻlovlarni amalga oshirish; (iii) jismoniy va yuridik shaxslar tomonidan xizmat koʻrsatish turlari va toʻlov miqdorini mustaqil belgilash; (iv) koʻrsatilgan xizmatlar sifatini baholab borish. 8. Iqtisodiyot va moliya vazirligi, Hisob palatasi, Soliq qoʻmitasi hamda Navoiy va Toshkent viloyatlari hokimliklarining 2026-yil 1-martdan boshlab soliq organlari xodimlari hamda Navoiy va Chirchiq shaharlarida hisobga qoʻyilgan jismoniy shaxslar tomonidan jami yillik daromadlari toʻgʻrisidagi deklaratsiyani taqdim etish amaliyotini tajriba-sinov tariqasida (keyingi oʻrinlarda — tajriba-sinov) joriy etish toʻgʻrisidagi taklifiga rozilik berilsin. 9. Belgilansinki, tajriba-sinov doirasida: (a) jismoniy shaxslarning xarajatlari vazirlik va idoralardan olingan maʼlumotlar hamda soliq organlarining maxsus mobil ilovasi orqali roʻyxatdan oʻtkazilgan tovarlar (xizmatlar) xaridi boʻyicha fiskal belgili cheklar va elektron hisobvaraq-fakturalar asosida hisoblanadi; (b) maxsus elektron platforma orqali soddalashtirilgan tarzda deklaratsiya taqdim etish tartibi belgilanadi; (v) yillik daromadlar va xarajatlarning raqamli maʼlumotlari asosida soliq bazasi aniqlashtiriladi. Bunda: (i) daromadlar va xarajatlar toʻgʻrisidagi maʼlumotlar yetarli boʻlmagan taqdirda, jismoniy shaxslarga soliq organlarining maxsus mobil ilovasi orqali qoʻshimcha maʼlumotlarni kiritish imkoniyati yaratiladi; (ii) aniqlashtirilgan soliq bazasi yuzasidan qoʻshimcha soliq hisoblanmaydi va huquqiy taʼsir choralari qoʻllanmaydi. 10. Soliq qoʻmitasi Iqtisodiyot va moliya vazirligi, Adliya vazirligi, Hisob palatasi hamda Raqamli texnologiyalar vazirligi bilan birgalikda ikki oy muddatda tajriba-sinov tizimini joriy etish boʻyicha qaror loyihasini Vazirlar Mahkamasiga kiritsin. 11. Belgilansinki: (a) quyidagilar yashirin iqtisodiyot ulushini qisqartirish va unga qarshi kurashishning samarali mexanizmlarini joriy etish, biznesni soyadan chiqarish, naqdsiz hisob-kitoblarni ommalashtirishga shaxsan masʼul hisoblanadi: (i) vazirliklar, qoʻmitalar, agentliklar va inspeksiyalar rahbarlarining birinchi oʻrinbosarlari — ushbu organlar tomonidan tartibga solinadigan yoki nazorat qilinadigan tarmoq va sohalarda; (ii) Qoraqalpogʻiston Respublikasi Vazirlar Kengashi Raisining, viloyat va Toshkent shahar, tuman va shahar hokimlarining birinchi oʻrinbosarlari — tegishli hududdagi barcha tarmoq va sohalarda; (b) quyidagilar: (i) Soliq qoʻmitasi, Iqtisodiy jinoyatlarga qarshi kurashish departamenti, Iqtisodiyot va moliya vazirligi hamda Markaziy bankning hududiy tuzilmalari boshliqlari yashirin iqtisodiyot ulushini qisqartirish va unga qarshi kurashish, biznesni soyadan chiqarish, naqdsiz hisob-kitoblarni ommalashtirish hamda ularning kompleks yechimlari boʻyicha amalga oshirilgan ishlar yuzasidan har chorakda Yashirin iqtisodiyotni qisqartirish boʻyicha hududiy komissiya oldida; (ii) Yashirin iqtisodiyotni qisqartirish boʻyicha hududiy komissiya raisi komissiya faoliyati yuzasidan har yarim yilda tegishli Xalq deputatlari kengashi oldida hisobot beradi; (v) vazirlik va idoralar tomonidan yashirin iqtisodiyotni qisqartirish boʻyicha amalga oshirilgan ishlar yuzasidan Oʻzbekiston Respublikasi Oliy Majlisi palatalarida axborot berib boriladi; (g) Milliy statistika qoʻmitasiga mamlakatdagi yashirin iqtisodiyot ulushini baholash vazifasi yuklanadi; (d) hududlar va sohalar kesimida yashirin iqtisodiyot ulushini qisqartirish borasida koʻrilayotgan choralar samaradorligiga qarab hokimlar va rahbarlar faoliyati baholab boriladi. 12. Yashirin iqtisodiyot ulushini qisqartirishga iqtisodiyot va moliya vazirining birinchi oʻrinbosari (I. Norqulov) masʼul etib belgilansin va unga: (a) yashirin iqtisodiyot ulushini qisqartirish va unga qarshi kurashishning samarali mexanizmlarini joriy etish, biznesni soyadan chiqarish, naqdsiz hisob-kitoblarni ommalashtirish yoʻnalishida vazirlik va idoralar faoliyatini muvofiqlashtirish; (b) ushbu yoʻnalishda natijadorlikka erishishga qaratilgan chora-tadbirlar ishlab chiqilishini tashkillashtirish va ularning ijrosini nazorat qilish vazifasi yuklatilsin. 13. Milliy statistika qoʻmitasi Iqtisodiyot va moliya vazirligi hamda Bosh prokuratura bilan birgalikda 2026-yil 1-aprelga qadar xalqaro konsultantlarni jalb qilib, yashirin iqtisodiyotni baholash metodologiyasini hamda hududlar va sohalar kesimida yashirin iqtisodiyot darajasini belgilovchi indikatorlarni ishlab chiqsin, shuningdek ushbu indikatorlarni doimiy ravishda eʼlon qilib borsin. 14. Yashirin iqtisodiyotni qisqartirishga qaratilgan birinchi navbatda amalga oshiriladigan chora-tadbirlar dasturi 2-ilovaga muvofiq tasdiqlansin. 15. Mazkur Farmon ijrosini monitoring qilib borish rejasi 3-ilovaga muvofiq tasdiqlansin. Bunda: (a) Iqtisodiyot va moliya vazirligi Farmon ijrosini monitoring rejasiga asosan har yili 15-fevralga qadar monitoringdan oʻtkazsin hamda monitoring natijalarini Hisob palatasi va Adliya vazirligiga kiritib borsin; (b) Hisob palatasi Adliya vazirligi bilan birgalikda monitoring rejasi asosida Farmon ijrosini nazorat qilsin hamda har yili 25-fevralga qadar Oʻzbekiston Respublikasi Prezidenti Administratsiyasiga axborot kiritib borsin; (v) “Ijro.gov.uz” tizimida Farmon ijrosini nazoratdan yechishda monitoring rejasida koʻrsatilgan maqsadlarga erishilganligi inobatga olinsin. 16. Oʻzbekiston Respublikasi Prezidentining ayrim hujjatlariga 4-ilovaga muvofiq oʻzgartirish va qoʻshimchalar kiritilsin. 17. Iqtisodiyot va moliya vazirligi manfaatdor vazirlik va idoralar bilan birgalikda ikki oy muddatda qonunchilik hujjatlariga ushbu Farmondan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 18. Mazkur Farmonning ijrosini samarali tashkil qilishga masʼul va shaxsiy javobgar etib Bosh vazir oʻrinbosari J.A. Qoʻchqorov hamda Bosh prokuror oʻrinbosari — Iqtisodiy jinoyatlarga qarshi kurashish departamenti boshligʻi J.J. Xatamov belgilansin. 19. Farmon ijrosini nazorat qilish, ijro uchun masʼul tashkilotlar faoliyatini muvofiqlashtirish Oʻzbekiston Respublikasi Bosh vaziri A.N. Aripov zimmasiga yuklansin. T/rNazorat qiluvchi organ nomiNazorat sohasiBodi-kameradan foydalanish joriy etiladigan muddat1.Soliq qoʻmitasiSayyor soliq tekshiruvi2026-yil 1-iyul — 2027-yil 1-yanvar2.Kambagʻallikni qisqartirish va bandlik vazirligiMehnat qonunchiligiga rioya etilishi ustidan nazorat2026-yil 1-iyul — 2027-yil 1-yanvar3.Alkogol va tamaki bozorini tartibga solish inspeksiyasiAlkogol va tamaki bozorini tartibga solish sohasida nazorat2026-yil 1-iyul — 2027-yil 1-yanvar4.Togʻ-kon sanoati va geologiya sohasini nazorat qilish inspeksiyasiYer qaʼrini geologik oʻrganishda foydali qazilmalar hamda mineral xomashyoni qazib olish sohasida nazorat2026-yil 1-iyul — 2027-yil 1-yanvar5.Ekologiya va iqlim oʻzgarishi milliy qoʻmitasiEkologiya va atrof-muhitni muhofaza qilish sohasida nazorat2027-yil 1-yanvar — 2027-yil 1-iyul6.Qurilish va uy-joy kommunal xoʻjaligi sohasida nazorat qilish inspeksiyasiQurilish obyektlarida, koʻp kvartirali uylarni boshqarish, ichimlik suv taʼminoti va oqova suvlarni chiqarish sohasida nazorat2027-yil 1-yanvar — 2027-yil 1-iyul7.Davlat asillik darajasi nazorati inspeksiyasiQimmatbaho metallar va qimmatbaho toshlar bilan bogʻliq faoliyat ustidan nazorat2027-yil 1-yanvar — 2027-yil 1-iyul8.Transport nazorati inspeksiyasiAvtomobil, temir yoʻl, suv transporti, metropoliten va yoʻl xoʻjaligi sohalarida nazorat2027-yil 1-yanvar — 2027-yil 1-iyul9.Favqulodda vaziyatlar vazirligiAholini va hududlarni tabiiy va texnogen xususiyatli favqulodda vaziyatlardan muhofaza qilish, fuqaro muhofazasi, yongʻin xavfsizligini taʼminlash, shuningdek, suv obyektlarida fuqarolarning hayoti va sogʻligʻini muhofaza qilish sohasidagi davlat nazorati2027-yil 1-yanvar — 2027-yil 1-iyul10.Veterinariya va chorvachilikni rivojlantirish qoʻmitasiVeterinariya qoidalariga rioya qilinishi ustidan nazorat2027-yil 1-iyul — 2028-yil 1-yanvar11.Raqobatni rivojlantirish va isteʼmolchilar huquqlarini himoya qilish qoʻmitasiIsteʼmolchilar huquqlarini himoya qilish, raqobat, reklama, tovar-xomashyo birjalari faoliyati, dori-darmon vositalari va tibbiyot buyumlarining ulgurji va chakana savdosi toʻgʻrisidagi qonunchilik hujjatlariga rioya etilishi ustidan nazorat2027-yil 1-iyul — 2028-yil 1-yanvar12.Sanitariya-epidemiologik osoyishtalik va jamoat salomatligi qoʻmitasiSanitariya-epidemiologik osoyishtalik toʻgʻrisidagi qonunchilik talablari ustidan nazorat2027-yil 1-iyul — 2028-yil 1-yanvar13.Oʻzbekiston texnik jihatdan tartibga solish agentligiTexnik jihatdan tartibga solish, standartlashtirish, muvofiqlikni baholash va metrologiya sohasida qonunchilik hujjatlariga rioya etilishi ustidan nazorat2027-yil 1-iyul — 2028-yil 1-yanvar14.Oʻsimliklar karantini va himoyasi agentligiOʻsimliklar karantini, himoyasi va agrokimyo sohalari ustidan nazorat2027-yil 1-iyul — 2028-yil 1-yanvar15.Agrosanoat majmui ustidan nazorat qilish inspeksiyasiQishloq xoʻjaligi sohasidagi qonunchilik talablariga rioya etilishi ustidan nazorat2027-yil 1-iyul — 2028-yil 1-yanvar16.Suv xoʻjaligi obyektlari xavfsizligini va suvdan foydalanishni nazorat qilish inspeksiyasiYer usti suvidan oqilona foydalanish va suv isteʼmoli qoidalariga rioya etilishi ustidan nazorat2027-yil 1-iyul — 2028-yil 1-yanvar17.“Farmatsevtika mahsulotlari xavfsizligi markazi” davlat muassasasiDori vositalari, tibbiy buyumlar va tibbiy texnikani sertifikatlashtirish hamda ularning realizatsiya qilinishini tartibga solish sohasida nazorat2027-yil 1-iyul — 2028-yil 1-yanvar18.Oʻzbekiston Respublikasi Adliya vazirligiIntellektual mulk sohasidagi nazorat2027-yil 1-yanvar — 2027-yil 1-iyul 1. Oʻzbekiston Respublikasi Prezidentining 2019-yil 18-maydagi “Oʻzbekiston Respublikasida zargarlik tarmogʻini jadal rivojlantirish chora-tadbirlari toʻgʻrisida”gi PF-5721-son Farmonining 6-bandi oʻz kuchini yoʻqotgan deb hisoblansin. 2. Oʻzbekiston Respublikasi Prezidentining 2020-yil 30-oktabrdagi “Yashirin iqtisodiyotni qisqartirish va soliq organlari faoliyati samaradorligini oshirish boʻyicha tashkiliy chora-tadbirlar toʻgʻrisida”gi PF-6098-son Farmonining 15-bandida: (a) “a” kichik band oʻz kuchini yoʻqotgan deb hisoblansin; (b) “b” kichik bandning birinchi xatboshisidagi “Davlat soliq qoʻmitasi” soʻzlari “Soliq qoʻmitasi” soʻzlari bilan almashtirilsin. 4. Oʻzbekiston Respublikasi Prezidentining 2024-yil 23-iyuldagi “Zargarlik buyumlarini ishlab chiqarish sohasini yanada rivojlantirish va ularning raqobatbardoshligini taʼminlash chora-tadbirlari toʻgʻrisida”gi PF-104-son Farmoniga 6-ilova 4-bandining “b” kichik bandi oʻz kuchini yoʻqotgan deb hisoblansin. 5. Oʻzbekiston Respublikasi Prezidentining 2024-yil 14-noyabrdagi “Tadbirkorlar huquqlari va qonuniy manfaatlarini ishonchli himoya qilish chora-tadbirlari toʻgʻrisida”gi PF-184-son Farmonida: (a) 1-ilovada: (i) 3-pozitsiya quyidagi tahrirda bayon etilsin: (ii) quyidagi mazmundagi 31-pozitsiya bilan toʻldirilsin: (iii) izoh qismining ikkinchi xatboshisi quyidagi tahrirda bayon etilsin: (v) 2-ilovada: (i) quyidagi mazmundagi 17-pozitsiya bilan toʻldirilsin: 6. Oʻzbekiston Respublikasi Prezidentining 2025-yil 19-iyundagi “Davlat fuqarolik xizmatini yangi yondashuvlar asosida tashkil etish hamda professional va natijadorlikka yoʻnaltirilgan davlat xizmatchilari korpusini shakllantirish chora-tadbirlari toʻgʻrisida”gi PF-95-son Farmonida: (a) 4-ilovada: (i) quyidagi mazmundagi pozitsiyalar bilan toʻldirilsin: (ii) Izohlar qismining 2-bandi quyidagi mazmundagi xatboshi bilan toʻldirilsin: (b) 5-ilovada: (i) “2. Boshqa respublika ijro etuvchi hokimiyat organlari” soʻzlaridan keyin “hamda ayrim maxsus xizmatlar (huquqni muhofaza qiluvchi organlar) tarkibidagi idoralar” soʻzlari bilan toʻldirilsin; (ii) “2-toifa” soʻzi “2-3-toifalar “ soʻzlari bilan almashtirilsin; (iii) quyidagi mazmundagi 421 pozitsiya bilan toʻldirilsin: (iv) quyidagi mazmundagi 431 pozitsiya bilan toʻldirilsin: (v) “Respublika ijro etuvchi hokimiyat organlarining hududiy boʻlinmalari” soʻzlari “Respublika ijro etuvchi hokimiyat organlari hamda ayrim maxsus xizmatlar (huquqni muhofaza qiluvchi organlar) tarkibidagi idoralarning hududiy boʻlinmalari” soʻzlari bilan almashtirilsin; (vi) quyidagi mazmundagi 701 pozitsiya bilan toʻldirilsin: (vii) quyidagi mazmundagi 711 pozitsiya bilan toʻldirilsin: (v) Davlat fuqarolik xizmatchilariga malaka darajalarini berish tartibi toʻgʻrisida nizomga 2-ilova quyidagi mazmundagi pozitsiya bilan toʻldirilsin: 7. Oʻzbekiston Respublikasi Prezidentining 2018-yil 20-sentabrdagi “Jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurash boʻyicha idoralararo komissiyani tashkil etish toʻgʻrisida”gi PQ-3947-son qarorida: (a) 7-band quyidagi tahrirda bayon etilsin: “7. Komissiya raisi jinoiy faoliyatdan olingan daromadlarni legallashtirish, terrorizmni moliyalashtirish va ommaviy qirgʻin qurolini tarqatishni moliyalashtirish bilan bogʻliq tavakkalchiliklarni milliy darajada baholashni har 3 yilda bir marotaba tashkil etish va oʻtkazish uchun masʼul etib belgilansin”; (b) 2-ilovada: (i) 4-bandda: ikkinchi xatboshi quyidagi tahrirda bayon etilsin: “jinoiy faoliyatdan olingan daromadlarni legallashtirish, terrorizmni moliyalashtirish va ommaviy qirgʻin qurolini tarqatishni moliyalashtirish bilan bogʻliq tavakkalchiliklarni baholash boʻyicha samarali ishlarni tashkil etish, shuningdek, uning asosida jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish milliy tizimini yanada rivojlantirishga va mustahkamlashga oid takliflar ishlab chiqish va choralar koʻrish”; beshinchi xatboshidagi “legallashtirishga va terrorizmni moliyalashtirishga” soʻzlari “legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga” soʻzlari bilan almashtirilsin; (ii) 5-bandda: “a” kichik band quyidagi tahrirda bayon etilsin: “a) jinoiy faoliyatdan olingan daromadlarni legallashtirish, terrorizmni moliyalashtirish va ommaviy qirgʻin qurolini tarqatishni moliyalashtirish bilan bogʻliq tavakkalchiliklarni baholash boʻyicha samarali ishlarni tashkil etish, shuningdek, uning asosida jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish milliy tizimini yanada rivojlantirishga va mustahkamlashga oid takliflar ishlab chiqish choralar koʻrish sohasida: jinoiy faoliyatdan olingan daromadlarni legallashtirish, terrorizmni moliyalashtirish va ommaviy qirgʻin qurolini tarqatishni moliyalashtirish bilan bogʻliq tavakkalchiliklarni milliy darajada baholashni tashkil etishga oid choralar koʻradi; jinoiy faoliyatdan olingan daromadlarni legallashtirish, terrorizmni moliyalashtirish va ommaviy qirgʻin qurolini tarqatishni moliyalashtirish bilan bogʻliq tavakkalchiliklarni milliy darajada baholash natijalari boʻyicha aniqlangan kamchiliklarni bartaraf etish boʻyicha kompleks tashkiliy choralar ishlab chiqadi; jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish milliy tizimini yanada rivojlantirishga va mustahkamlashga oid takliflar ishlab chiqish va choralar koʻrishni tashkillashtiradi; jinoiy faoliyatdan olingan daromadlarni legallashtirish, terrorizmni moliyalashtirish va ommaviy qirgʻin qurolini tarqatishni moliyalashtirish tavakkalchiliklarini kamaytirishga doir choralar koʻradi”; “b” kichik bandning birinchi — uchinchi xatboshilaridagi “legallashtirishga va terrorizmni moliyalashtirishga” soʻzlari “legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga” soʻzlari bilan almashtirilsin; “v” kichik bandning ikkinchi xatboshisidagi “legallashtirishga va terrorizmni moliyalashtirishga” soʻzlari “legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga” soʻzlari bilan almashtirilsin; “g” kichik bandda: birinchi va ikkinchi xatboshilardagi “legallashtirishga va terrorizmni moliyalashtirishga” soʻzlari “legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga” soʻzlari bilan almashtirilsin; uchinchi xatboshidagi “legallashtirish va terrorizmni moliyalashtirilishning” soʻzlari “legallashtirish, terrorizmni moliyalashtirish va ommaviy qirgʻin qurolini tarqatishni moliyalashtirishning” soʻzlari bilan almashtirilsin; toʻrtinchi xatboshidagi “legallashtirish va terrorizmni moliyalashtirish” soʻzlari “legallashtirish, terrorizmni moliyalashtirish va ommaviy qirgʻin qurolini tarqatishni moliyalashtirish” soʻzlari bilan almashtirilsin; (iii) 13-band quyidagi tahrirda bayon etilsin: “13. Yuklangan vazifalar va funksiyalarni bajarish maqsadida Komissiya aʼzolari: Komissiya majlisida ishtirok etadi va qarorlarni qabul qilishda ovoz beradi; Komissiya qarorlari ijrosi yuzasidan Komissiya ishchi organiga belgilangan muddatlarda axborot taqdim etib boradi; Komissiya majlisining kun tartibidagi masalalar yuzasidan takliflar kiritadi; Komissiyaning majlislariga materiallarni tayyorlashda bevosita ishtirok etadi; tavakkalchiliklarni milliy va sektoral darajada baholashga doir faoliyat natijalari toʻgʻrisida hisobotlarni taqdim etib boradi. Komissiya aʼzolari Komissiyaning oʻz vaqtida va samarali ishlashini taʼminlash boʻyicha boshqa funksiyalarni ham bajarishi mumkin”; (iv) 14-bandning ikkinchi xatboshisi quyidagi tahrirda bayon etilsin: “Komissiyaning majlislarida koʻrib chiqilgan masalalar va qabul qilingan qarorlar bayonnoma bilan rasmiylashtiriladi va Komissiya raisi tomonidan tasdiqlanadi”; (v) 16-banddagi “apparatiga” soʻzi “kotibiyatiga” soʻzi bilan almashtirilsin.